Дел.бр. 2/2021-2

Датум: 10.2.2021.

На основу члана 119. став 1. тачка 1) Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019 и 6/2020) и члана 47. став 1. тачка 1) Статута Основне школе „Стеван Сремац“ у Сенти, Привремени школски одбор на седници одржаној дана 10.2.2021. године донео је:

**ПРАВИЛНИК**

**О НАКНАДИ ТРОШКОВА ЗА ДОЛАЗАК НА РАД И ОДЛАЗАК СА РАДА ЗАПОСЛЕНИХ**

**Члан 1**

Овим Правилником уређују се начин, услови и критеријуми на основу којих запослена лица ( у даљем тексту - запослени) у Основној школи “Стеван Сремац” у Сенти ( у даљем тексту - Школа) остварују право на накнаду трошкова превоза за долазак и одлазак са рада.

**Члан 2**

Запосленима трошкови превоза надокнађују се у складу са чланом 118. став 1. тачка 1. Закона о раду ("Сл. гласник РС", бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 - аутентично тумачење), чланом 26 став 1 Посебног колективног уговора за запослене у основним и средњим школама и домовима ученика ("Сл. гласник РС", бр. 21/2015 и 92/2020), чланом 189 став 1 тачка 6 Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019 и 6/2020), Правилником о накнади трошкова за одлазак на рад и долазак са рада запослених код директних и индиректних буџетских корисника општине Сента донетог од стране Општинског већа општине Сента ( Број 114-3/2021-ИИИ од 27.01.2021.г.) и овим Правилником.

**Члан 3**

Запослени остварује право на накнаду трошкова превоза у случају да Школа није обезбедила организовани превоз.

Запослени остварује право на накнаду трошкова за долазак на рад и одлазак са рада за дане у којима је ефективно радио. Запослени не остварује право на накнаду за дане коришћења годишњег одмора, плаћеног и неплаћеног одсуства, у случају привремене спречености за рад због болести или у случајевима одсуства с рада по другом основу.

**Члан 4**

Трошкови превоза у градском јавном саобраћају ради доласка и одласка са рада надокнађују се:

- у висини цене превозне карте, а највише до висине цене месечне карте;

- у случају да није организован градски јавни превоз висина накнаде се утврђује на основу одлуке Општинског већа општине Сента, почетком сваке године, у складу са одлуком о буџету општине Сента.

 **Члан 5**

Трошкови превоза у приградском и међуградском саобраћају надокнађују се:

- у висини најниже цене превозника којег запослени може да користи

- уколико не постоји организован редован превоз, у висини просечне цене два превозника за исту удаљеност.

**Члан 6**

Средства за исплату трошкова доласка на рад и одласка са рада запослених, обезбеђују се из буџета општине Сента.

**Члан 7**

Школа доставља списак запослених сачињен на основу листе присутности запослених којима ће се обезбедити месечне аутобуске карте потписан од стране директора, као и фактуру превозника за куповину месечне аутобуске карте, за наредни месец, надлежној организационој јединици Општинске управе Сента, најкасније до 25. у месецу за наредни месец.

**Члан 8**

За запослене којима се накнада трошкова превоза исплаћује у новчаном износу, Школа доставља захтев за пренос средстава са списком запослених који је сачињен на основу листе присутности, са тачно утвђеним и обрачунатим бројем превоза за претходни месец.

Захтев са потребном документацијом достављају до 03. у месецу за претходни месец.

Право на накнаду трошкова на име превоза за долазак и одлазак са посла доказује се веродостојном документацијом у коју спадају рачун за куповину месечне претплатне карте, дневне карте или карте за једну вожњу у јавном превозу, рачуни за гориво у случају коришћења сопственог возила и сл.

**Члан 9**

Запослени чије је пребивалиште у Сенти приликом закључивања уговора о раду у писаној изјави изјашњава се о томе да ли ће користити градски јавни превоз, (уколико је исти организован), односно сопствено превозно средство.

Запослени се изјашњава о томе на који начин жели да се изврши обрачун и исплата наведених трошкова:

- набавком месечне претплатне карте

- у висини цене превозне карте, а највише до висине цене месечне карте,

- у висини утврђеној одлуком Општинског већа Општине Сента

Писаној изјави прилаже се копија личне карте.

**Члан 10**

Запослени чије пребивалиште није у Сенти, приликом закључивања уговора о раду у писаној изјави изјашњава се о томе да ли ће за превоз користи неко од средстава јавног превоза (са назначењем превозника) или ће у случају када нема одговарајућег организованог јавног превоза користити сопствено возило.

Запослени се изјашњава о томе да ли жели да се накнада трошкова доласка на рад и одласка са рада врши:

- у висини најниже цене превозника којег запослени може да користи

- уколико не постоји организован редован превоз, у висини просечне цене два превозника за исту удаљеност- уколико не постоји организован редован превоз, у висини просечне цене два превозника за исту удаљеност

 Писаној изјави прилаже се копија личне карте.

**Члан 11**

Уколико се укаже потреба за променом начина исплате накнаде превоза за наредни период запослени је дужан о томе обавестити послодавца најкасније 8 дана пре истека месеца у коме је потреба настала.

Промена места становања запосленог након закључења уговора о раду без сагласности послодавца не утиче на увећање трошкова превоза које је послодавац дужан да надокнади запосленом у тренутку закључења уговора о раду.

Пре давања сагласности школа је дужна да се обрати надлежној организационој јединици Општинске управе Сента, ради обезбеђивања додатних средстава за финансирање повећаних трошкова превоза.

**Члан 12**

Исплата на име накнаде трошкова за долазак на рад и одлазак са рада врши се на основу евиденције присутности на раду, преносом средстава на текући рачун запосленог у складу са Посебним колективним уговором за запослене у основним и средњим школама и домовима ученика.

**Члан 13**

За запослене који раде и у другој образовној установи на територији Општине Сента исплата накнаде путних трошкова регулишаће се међусобним договором школа.

**Члан 14**

За тачност података из обрачуна накнаде трошкова доаска и одласка са рада одговара директор Школе.

**Члан 15**

Овај Правилник ступа на снагу осмог дана од дана објављивања на огласној табли Школе.

 Председник Привременог школског одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( Еуридике Латињак)

Правилник је објављен на огласној табле школе, дана 10.2.2021. године